

Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

**Одељење за урбанизам, стамбено-комуналне и**

**имовинско-правне послове**

Број: **ROP-ODZ-814-IUPH-5/2022**

Заводни број:**351-145/2022-01**

Дана: 23.03.2022. године

О Џ А Ц И

Одељење за урбанизам, стамбено-комуналне и имовинско-правне послове, поступајући по усаглашеном захтеву инвеститора, Ракић Мире из Српског Милетића, ул. Светог Саве бр. 24, за издавање употребне дозволе, на основу члана 158. Закона о планирању и изградњи („Сл.гласник РС“,број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19, 37/19 др закон, 9/20 и 52/21), члана 43. Правилника о поступку спровођења обједињене процедуре електронским путем („Сл.гласник РС“, бр. 68/19), члана 81. став 1. тачка 3. Статута општине Оџаци („Сл. лист општине Оџаци“, број 2/19), члана 19. Одлуке о организацији Општинске управе општине Оџаци („Службени лист општине Оџаци“, број 20/2017), Решења 03-19-10-2/2021-02 од 25.01.2021. године и члана 136. Закона о општем управном поступку („Службени гласник РС“, бр. 18/2016 и 95/18 аутентично тумачење), доноси:

**Р Е Ш Е Њ Е**

**О УПОТРЕБНОЈ ДОЗВОЛИ**

**Издаје се** инвеститору, **Ракић Мири** (јмбг 2406983815155) из Српског Милетића, ул. Светог Саве бр. 24, **дозвола за употребу стамбене зграде П+Пк и помоћне зграде П+0 на** **кат.парцели број** **382/2 к.о. Српски Милетић**, површине 818 m2.

**Бруто површина објекта број 1 износи 117 m2.**

**Бруто површина објекта број 2 износи 59 m2.**

Радови су изведени на основу Решења о грађевинској дозволи број: ROP-ODZ-10429-CPIH-5/2017, заводни број 351-132/2017-01 од 21.08.2017. године.

Саставни део овог Решења чини:

* Елаборат геодетских радова, број: 952-092-76133/2021 од 23.08.2021. године;
* Потврда израђена од стране одговорног извођача, Ђокић Ратка из Оџака, лиценца број 800 051 307, да је објекат изведен у потпуности и у складу са техничком документацијом на основу које је издата грађевинска дозвола и
* Енергетски пасош број: ЕП000587144 од 14.10.2021. године, издат од стране „Pro-energo” доо Нови Сад.

Гарантни рок за објекат из става 1. диспозитива овог решења утврђује се применом Правилника о садржини и начину вршења техничког прегледа објекта, саставу комисије, садржини предлога комисије о утврђивању подобности објекта за употребу, осматрању тла и објекта у току грађења и употребе и минималним гарантним роковима за поједине врсте објеката („Сл. гласник РС“, број 27/15).

**О б р а з л о ж е њ е**

Инвеститор радова, Ракић Мира из Српског Милетића, ул. Светог Саве бр. 24, преко пуномоћника, Ђокић Ратка из Оџака, поднела је овом Одељењу, усаглашени захтев за издавање употребне дозволе за објекат ближе описан у диспозитиву овог решења.

Уз захтев, подносилац захтева је доставио:

* Елаборат геодетских радова, број: 952-092-76133/2021 од 23.08.2021. године;
* Потврда израђена од стране одговорног пројектанта, Ђокић Ратка из Оџака, лиценца број 800 051 307, да је објекат изведен у потпуности и у складу са техничком документацијом на основу које је издата грађевинска дозвола;
* Енергетски пасош број: ЕП000587144 од 14.10.2021. године, издат од стране „Pro-energo” доо Нови Сад;
* Пуномоћ за подношење захтева;
* Доказ о уплати административних такси, накнада и доказ о уплати накнаде за Централну евиденцију.

Поступајући по захтеву, овај орган је извршио проверу испуњености формалних услова и то да ли је: 1) надлежан за поступање по захтеву; 2) да ли је подносилац захтева лице које, у складу са Законом може бити подносилац захтева за издавање употребне дозволе; 3) да ли је захтев поднет у прописаној форми и да ли садржи све прописане податке; 4) да ли је уз захтев приложена сва документација прописана Законом и подзаконским актима донетим на основу Закона; 5) да ли је уз захтев приложен доказ о уплати прописане накнаде, односно таксе и утврдио да су формални услови из члана 43. Правилника о поступку спровођења обједињене процедуре електронским путем („Сл.гласник РС“, број 68/19), испуњени.

На основу напред наведеног и из утврђених чињеница, а у складу са чланом 158. Закона о планирању и изградњи („Сл.гласник РС“,број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19, 37/19 др закон, 9/20 и 52/21), донето је решење као у диспозитиву.

**ПОУКА О ПРАВНОМ ЛЕКУ:** Против овог решења може се изјавити жалба у року од 8 дана од дана пријема истог, кроз Централни информациони систем за електронско поступање у оквиру обједињене процедуре, Покрајинском секретаријату за eнергетику, грађевинарство и саобраћај у Новом Саду, ул. Булевар Михајла Пупина број 16.

Обрадио:

дипл.правник Светлана Јовановић

Руководилац Одељења,

дипл.инж.грађ. Татјана Стаменковић